En 39-årig mand er sigtet for at have mishandlet sine børn fra 2002 til 2011.

I en periode fra 2002 til sommeren 2011 skulle en 39-årig mand angiveligt have mishandlet sine sønner i alderen seks til 15 år, som han ikke længere har kontakt til. Han skulle i perioden have boet i det sydlige Thy. Der er tale om vold under den grove voldsparagraf. I april 2008 skulle han angiveligt have forlangt, at hans dengang 10-årige søn skulle løbe ind i en brændende lade for at hente en motorsav og en dunk benzin. Den 39-årige nægter sig skyldig. Der forventes dom senere på ugen. Det skriver NORDJYSKE.